Man (24) van diefstal aangekla, gou weer in hof | Netwerk24
Man (24) van diefstal aangekla, gou weer in hof
22 Januarie 2020 06:01
’n Man het in die hof in Senekal verskyn in verband met diefstal.
Victor Maseko (24) is op Sondag 5 Januarie deur lede van die Paul Roux-misdaadvoorkomingseenheid in hegtenis geneem nadat hulle ’n wenk ontvang het dat gesteelde goedere op die plaas Graspan versteek is.
Maseko was nie tuis toe die polisie opdaag nie, maar daar is op vermoedelik gesteelde goedere beslag gelê.
Hy het hom wel later aan die polisie oorgegee.
Hy kon nie eienaarskap bewys nie.
Die goedere is na bewering op ’n ander plaas gesteel.
Maseko sal na verwagting weer Woensdag (29/01) in die hof verskyn. Polisebeamptes uit hospitaal ontslaan na mesaanval - Bloemfontein Courant
Home News Local Polisebeamptes uit hospitaal ontslaan na mesaanval
Twee polisiebeamptes wat gister op ‘n plaas buite Bloemfontein in die rigting van Jagersfontein deur ‘n pa en sy seun met messe aangeval is, is dieselfde dag uit ‘n private hospitaal ontslaan. Woordvoerder van die Life-Rosepark-hospitaal in Bloemfontein, Esmarie Cronjé, sê een van die beseerde beamptes het ‘n steekwond aan sy regtersy gehad, terwyl sy kollega ‘n steekwond in die rug gehad het.
Volgens haar is die beseerde polisiebeamptes, wat in ‘n erstige maar bestendige toestand was, in dié hospitaal behandel.
Dit kom nadat sers. Mokonae Moroane en konst. Pitso Bulane van die Tierpoort-polisiekantoor gisteroggend ontbied is deur ‘n vrou, wat glo in ‘n bakleiery met nog ‘n vrou op die plaas Pampita was.
Polisiewoordvoerder, Thandi Mbambo, sê een van die beamptes is deur ‘n 57-jarige man wat vermoedelik ‘n plaaswerker is gekonfronteer. Dieselfde man se 27-jarige seun het die ander polisiebeampte, wat in daardie stadium met die vrou gepraat het wat die polisie ontbied het, met die vuiste getakel.
‘n Groep mense het daarna op die beamptes toegesak. Die beamptes het terugbaklei en kon egter hulp ontbied.
Mbambo sê die 57-jarige verdagte het ‘n mes by hom gehad.
Lede van die Bloemfonteinse intelligensie en blitspatrollie eenhede, asook lede van die Parkweg-polisiekantoor, was vinnig op die toneel.
Die pa en seun is op die toneel in hegtenis geneem en sal na verwagting môre in die landdroshof in Bloemfontein op aanklagte van aanranding met die doel om erstig te beseeer verskyn.
konst. Pitso Bulane
sers. Mokonae Moroane
Previous articleFS youth economic participation under spotlight
Next articleFive tips on how to keep the focus when exam fatigue sets in